**Baryonyx** (nimen merkitys: "raskas kynsi") oli kookas takaraajoilla liikkunut petodinosaurus. Se eli noin 130 miljoonaa vuotta sitten varhaisella liitukaudella.

Fossiilit
---------

*Baryonyxin* löysi ensimmäisenä etsintäretkeilijä William Walker vuonna 1983 Surreystä, Kaakkois-Englannista. Walker kumminkin löysi silloin *Baryonyxin* valtavan "koukkukynnen" särkyneen kärjen, joka oli noin 30 senttimetriä pitkä. Hän toimitti kynnen Natural History Museumille, jossa fossiilien asiantuntijat Angela Milner ja Alan Chargic tutkivat kynttä ja kertoivat sen olevan tärkeä löytö.

*Baryonyxin* luuranko.
### Kaivaukset jatkuvat

Kynnen löytymisen jälkeen kaivauksia jatkettiin samassa paikassa, josta paljastettiin myöhemmin suuren osan *Baryonyxin* kallosta ja joitakin osia tukirangasta. Kallo, joka *Baryonyxistä* löydettiin huomattiin olevan krokotiilin tapainen.

### Vuoden 1986 julkistettu lajikuvaus

Milner ja Chargic julkaisivat vuonna 1986 siitä lajikuvauksen, jossa kerrottiin lajin olevan teropodi ja sille annettiin latinankielinen nimi, joka oli *Baryonyx walkeri* eli suomeksi "Walkerin raskas kynsi". Lajille annettiin oma alaheimo Baryonychinae, koska se oli epätavallinen dinosaurus. Se oli myös ensimmäinen Englannista ja Euroopasta löydetty spinosauri. Se oli myös ensimmäinen Englannista löydetty lihansyöjä.

*Baryonyxin* pääkallo.

Kuvaus
------

Vuonna 2010 *Baryonyxin* arvioitiin olevan 7,5 metriä pitkä, 2,74 metrin korkuinen ja se painoi noin 2 000 kilogrammaa. Sillä oli krokotiilimainen suu, joka oli pitkä ja kapea ja kuonossa oli noin 96 korkeaa ja sahalaitaista hammasta. Sillä oli myös tuplasti enemmän hampaita kuin esimerkiksi *Tyrannosaurus rexillä*.

*Baryonyx* on huomattavasti pienempi kuin *Spinosaurus*, joka oli 15 metriä pitkä ja painoi kymmenen tonnia.

### Todella vahvat ja valtavat eturaajat

*Baryonyxillä* oli vahvat eturaajat, jonka takia sen oletettiin kävelevän neljällä jalalla. Tämä väite kumminkin hylättiin myöhemmin.

### Baryonyxin kynsi

*Baryonyxin* kynsi.
*Baryonyxilla* oli valtavat 35 senttimetrin pituiset kynnet molemmissa yläraajoissa.

Ravinto
-------

*Baryonyx* luultavasti kahlasi vedessä ja pyydysti kaloja suurilla kynsillään jotka olivat peukalossa noin 35 senttimetrin pituiset. Teorian kalansyönnistä vahvisti se, että sen mahanalueelta löytyi fossiloituneita kalansuomuja.  Sen pitkä ja kapea kuono ja terävät hampaat soveltuivat hyvin liukkaan saaliin pyydystämiseen.

Elinympäristö
-------------

*Baryonyx* esiintyi lämpimällä jokitasangolla joka ulottui nykyisen Lontoon seudulta Ranskaan ja Belgiaan. Todennäköisesti se liikkui joen- ja järvenrantojen sekä soiden havu- ja kortekasvustoissa.

Lähteet
-------

1. ↑  Baryonyx *Howstuffworks*.  Arkistoitu 8.3.2019. Viitattu 7.3.2019. (englanniksi)
2. 1 2  Davidson, Susanna: *Dinosaurusten aika*, s. 77. Kirjalito Oy Ab, 2004. ISBN 951-28-4088-X.
3. ↑  Baryonyx *Prehistoric Wildlife*. Viitattu 7.3.2019. (englanniksi)
4. 1 2 3  Christopher A Brochu: *Ihmeellinen luonto : Dinosaurukset*, s. 154. Suomentanut Jenni Kovanen. Gummerus Kustannys Oy, 2004. ISBN 951-20-6547-9.
5. 1 2 3 4 5  Nais, Darren: *Kiehtovimmat dinosauruslöydöt*, s. 116-117. Suomentanut Gröndahl, Juho & Murros, Emma. Kustannusosakeyhtiö Nemo, 2010. ISBN 978-952-240-057-4.
6. 1 2 3 4  Baryonyx *Newdinosaurs.com*. Viitattu 7.3.2019. (englanniksi)
7. ↑  G. S. Paul: *The Princeton Field Guide to Dinosaurs*, s. 87–88. Princeton University Press, 2010. ISBN 978-0-691-13720-9. Teoksen verkkoversio. (englanniksi)
8. 1 2  Baryonyx *Natural History Museum*. Viitattu 7.3.2019. (englanniksi)
9. ↑  Ben Morgan: *Dinosaurukset: Suuri dinosauruskirja*, s. 175. Suomentanut Marko Niemi. Readme.fi, 2011. ISBN 978-952-220-416-5.
10. ↑  Bob Strauss: Facts About Baryonyx *ThoughtCo*.  11.2.2019. Viitattu 7.3.2019. (englanniksi)
11. ↑  Baryonyx Fact Sheet *Enchanted Learning*. Viitattu 7.3.2019. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q131006
* Wikispecies: Baryonyx
* EoL: 4531245
* Fossilworks: 58891
* GBIF: 4822930

 |

 |